નાલથી દોધનવાડી રોડના બે નાળા તૂટી ગયાં છે જેનાથી નાલ, દોધનવાડી સહીત 5 થી વધુ ગામો સંપર્ક વિહોણા થઇ ગયા છે.નાલથી પાટલામહુ, પંજરી ઘાટના એપ્રોચ રોડનું ધોવાણ થઇ ગયું છે. પાંચ પીપરી રોડ, મહુપાડા એપ્રોચ , હલથી પાલી એપ્રોચ રોડ, પાટથી દત્તવાળા એપ્રોચ રોડનું ધોવાણ થયું છે.અત્રે ઉલ્લેખનીય છે કે આ એપ્રોચ રોડ માર્ગ મકાન વિભાગે કરોડોના ખર્ચે બનાવ્યા છે, ત્યારે આ વરસાદ માં ધોવાણ થતા તેની ગુણવત્તા સામે સવાલો ઉભા થયાં છે. હાલ તો વહીવટીતંત્રની ટીમો વરસાદથી થયેલા નુકશાનનો કયાસ મેળવી રહી છે અને માર્ગ મકાન વિભાગની ટીમે રસ્તાઓના રીપેરિંગની કામગીરી શરૂ કરી છે.